عتیقہ اوڈھو

عتیقہ اوڈھو (ولادت: 12 فروری 1968ء) ایک پاکستانی ٹیلی ویژن اور فلمی اداکارہ، ٹیلی ویژن میزبان ہیں جو زیادہ تر ٹیلی ویژن ڈراموں میں کام کرتی ہیں۔ عتیقہ اوڈھو نے انور مقصود کے ٹی وی سیریز سے فلمی دنیا میں قدم رکھا اور ڈراما ستارہ اور مہر النساء کے لیے مشہور ہو گئیں۔ اس کے بعد عتیقہ اوڈھو نے دشت، نجات، ہرجائی اور ہم سفر جیسے ڈراموں میں کام کیا۔ اس کے بعد عتیقہ اوڈھو نے فلموں میں کام کیا، جن میں جو ڈر گیا وہ مر گیا، ممی اور مجھے چاند چاہیے شامل ہیں۔

 ابتدائی اور پیشہ وارانہ زندگی 
عتیقہ اوڈھو 12 فروری 1968ء کو پاکستان کے شہر کراچی میں ایک سندھی گھرانےMahrukh Farooq (30 April 2015), "Profile: Atiqa Odho", Slogan magazine (April 2015), vol. 23, no. 6, p. 31 میں پیدا ہوئیں۔ ان کے دادا جیکب آباد کے سردار تھے۔ عتیقہ نے اپنی پیشہ ورانہ زندگی کی شروعات 1989ء میں ایک میک اپ آرٹسٹ اور ہیئراسٹائلسٹ کے طور پر کی تھی۔ کراچی میں مختلف اشتہاری ایجنسیوں میں میک اپ آرٹسٹ کی حیثیت سے کام کرنے کے دوران، عتیقہ اوڈھو کو ٹیلی ویژن کی شخصیت انور مقصود نے دیکھا اور اپنے ڈرامے میں کام دیا۔ 1993ء میں عتیقہ نے انور مقصود کے ڈرامے ستارہ اور مہر النساء میں اداکاری کی۔ 1995ء میں، عتیقہ اوڈھو نے جو ڈر گیا وہ مر گیا سے فلمی آغاز کیا۔ اس کا تازہ ترین کردار 2020ء کے ڈرامے پیار کے صدقے‎ میں بطور منصورہ تھا۔

 فلاحی کام 
2016ء کے بعد سے، وہ سماجیکاموں میں مصروف ہیں۔ عتیقہ اوڈھو شوکت خانم میموریل ہسپتال، فتمید فاؤنڈیشن اور "ہمارا ملک، ہمارے لوگ" میں ایک سماجی کارکن کی حیثیت سے کام کر رہی ہیں۔ عتیقہ اوڈھو پاکستان میں سرطان پستان سے متعلق آگاہی پر مبنی مہم کی سفیر بھی ہیں۔

 مزید دیکھیے 
 پاکستانی اداکاراؤں کی فہرست

 حوالہ جات 

زمرہ:1968ء کی پیدائشیں
زمرہ:آل پاکستان مسلم لیگ کے سیاست دان
زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:بیسویں صدی کی پاکستانی اداکارائیں
زمرہ:پاکستانی اداکار سیاست دان
زمرہ:پاکستانی سماجی کارکن
زمرہ:پاکستانی سیاسی خواتین
زمرہ:پاکستانی فلمی اداکارائیں
زمرہ:پاکستانی ٹیلی ویژن اداکارائیں
زمرہ:سندھی شخصیات
زمرہ:ضلع جیکب آباد کی شخصیات
زمرہ:کراچی کی اداکارائیں
زمرہ:کراچی کی شخصیات
زمرہ:نگار اعزاز جیتنے والی شخصیات
زمرہ:1958ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل